
LICEUL TEORETIC „NICOLAE IORGA” NEHOIU

	cu sediul în orașul Nehoiu, str. Școlii, nr. 1, județul Buzău, telefon 0238504825, organizează concurs pentru ocuparea unei funcții contractual vacante în conformitate cu prevederile H.G. nr. 1336/28.10.2022 cu modificările și completările ulterioare, după cum urmează:
	Denumirea postului vacant: BIBLIOTECAR (S I);
	Numărul posturilor: 1 post vacant;
	Nivelul postului: DE EXECUȚIE
	Compartiment/Structură: DIDACTIC AUXILIAR
	Durata timpului de lucru: 8 ore/zi, 40 ore/săptămână;
	Perioada pentru care se încheie contractul individual de muncă: PERIOADĂ 	NEDETERMINATĂ;

	I. CONDIȚII NECESARE:
	1. Condiții generale prevăzute de art. 15 din H.G. nr. 1336/2022:
	a) are cetățenia română sau cetățenia unui alt stat membru UE, a unui stat parte la Acordul privind Spațiul Economic European (SEE) sau cetățenia Confederației Elvețiene;
	b) cunoaște limba româna, scris și vorbit;
	c) are capacitate de muncă în conformitate cu prevederile Legii nr. 53/2003 - Codul muncii, republicată , cu modificările și completările ulterioare;
	d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
	e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
	f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție  care ar face o persoană candidată la post incompatibilă  cu exercitarea funcției contractuale pentru care candidează, cu excepția situației în care a intervenit reabilitarea;
	g) nu execută o pedeapsă complementară prin care  i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea  de care  s-a folosit pentru săvârșirea infracțiunii sau față de aceasta  nu s-a  luat măsura  de siguranță  a interzicerii ocupării unei funcții sau a  exercitării unei profesii;
	h) nu a comis infracțiunile prevăzute  la art. 1 alin. (2) din Legea nr. 118/2019 privind Registrul național automatizat  cu privire la  persoanele care  au comis infracțiuni sexuale , de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare, pentru domeniile prevăzute la art. 35 alin(1) lit. h.

	2. Condiții specifice:
· Nivelul studiilor – studii superioare conform  Legii nr. 198/2023, cu modificările și completările ulterioare;
· Vechime în specialitatea studiilor – minimum 6 ani;
· Competențe IT (MS Office, Word, Excel, internet etc); 
· Abilități de comunicare și relaționare; 
· Capacitate de gestionare a timpului și priorităților.

	II. DOCUMENTE NECESARE PENTRU ÎNSCRIERE

1. Formular de înscriere la concurs, conform modelului prevăzut la anexa nr. 2 din H.G. 1336/2022;
2. Copia actului de identitate sau orice document care atestă identitatea, potrivit legii, aflate în termen de valabilitate;
3. Copia certificatului de căsătorie sau a altui document prin care s-a realizat schimbarea de nume, după caz;
4. Copiile documentelor care să ateste nivelul studiilor și ale altor acte care atestă efectuarea unor specializări, copiile documentelor care atestă îndeplinirea condițiilor specifice ale postului solicitate  de autoritatea sau instituția publică;
5. Copia carnetului de muncă, a adeverinței eliberate de angajator pentru perioada lucrată care să ateste vechimea în munca și în specialitatea studiilor solicitate pentru ocuparea postului. Modelul orientativ al adeverinței menționate la punctul 5 este prevăzut în anexa nr. 3. la HG nr. 1336/2022;
6. Certificatul de cazier judiciar;
7. Certificat medical eliberat conform Ordinului ministrului sănătăţii şi ministrului educaţiei şi cercetării nr. 55/3335/2026 privind aprobarea modului de acordare a avizelor medicale pentru încadrarea şi menţinerea într-o funcţie didactică, didactică auxiliară sau administrativă, precum şi într-o funcţie de conducere, de îndrumare şi control în învăţământul preuniversitar. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii;
8. Certificatul de integritate comportamentală  din care să reiasă că nu s-au comis infracțiuni prevăzute la art. 1  alin. (2)  din Legea nr 118/2019  privind Registrul național automatizat cu privire la  persoanele care au comis infracțiuni sexuale,  de exploatare  a unor persoane sau asupra minorilor, precum și pentru completarea Legii  nr, 76/2008 privind organizarea și funcționarea Sistemului Național  de Date Genetice Judiciare, cu modificările  ulterioare, pentru candidații înscriși  pentru posturile din cadrul sistemului de învățământ, sănătate  sau protecție socială, precum și orice entitate publică sau privată a cărei activitate presupune contactul direct cu copii, persoane  în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
9. Curriculum vitae - model comun european;
10. Opisul dosarului în dublu exemplar: un exemplar se restituie candidatului cu înregistrarea înscrierii la concurs.
	Documentele vor fi depuse, într-un dosar, în ordinea de mai sus, la secretariatul instituției. Copiile solicitate la punctele 2, 3, 4, 5 precum și copia certificatului de încadrare într-un grad de handicap (dacă este cazul), vor fi însoțite de documentele în original pentru certificarea cu mențiunea „conform cu originalul”.


III. BIBLIOGRAFIE ȘI TEMATICĂ

A. Bibliografie
	1. Legea 198/2023 - Legea învățământului preuniversitar cu modificările și completările ulterioare;
	2. OMECTS 5556/2011 - Regulamentul de organizare și funcționare a bibliotecilor școlare și a centrelor de documentare și informare cu modificările și completările ulterioare;
	3. Legea nr. 334/31.05.2002 – Legea bibliotecilor, republicată și actualizată;
[bookmark: _Hlk238394933]	4. OMEC 5726/2024 - Regulamentul de organizare și funcționare a unităților de învățământ preuniversitar cu modificările și completările ulterioare;
5. Tratat de biblioteconomie. REGNEALĂ Mircea (coord.), vol. II: Partea I: Managementul colecțiilor și serviciilor de bibliotecă, București: Editura ABR, 2014;
6. Tratat de biblioteconomie. REGNEALĂ Mircea (coord.), vol. II: Partea a II-a: Managementul colecțiilor și serviciilor de bibliotecă, București: Editura ABR, 2016;
7. Tratat de biblioteconomie. REGNEALĂ Mircea (coord.), vol. III: Direcții moderne în biblioteconomia contemporană, București: Editura ABR, 2017;
	8. Ghidul bibliotecarului școlar: eurocompetențe profesionale. ARGATU, Daniela, Editura Stef, Iași, 2014;
	5. Legea 477/2004 privind Codul de conduită a personalului contractual din autoritățile și instituțiile publice, cu modificările și completările ulterioare; Cap.II - Norme generale de conduita profesionala a personalului contractual;
		
	
	B. Tematică
1. Rolul bibliotecii școlare - funcțiile bibliotecii școlare și ale bibliotecarului școlar;
2. Dezvoltarea colecțiilor-mijloace de completare a colecțiilor, criteriu de dezvoltare a colecțiilor în biblioteca școlară;
3. Evidenta colecțiilor- proceduri de evidență a publicațiilor, primirea publicațiilor și
introducerea lor în gestiunea bibliotecii, documente de evidență (RMF, RI, fișe de evidență preliminară pentru seriale), reguli de completare a documentelor de evidență (RMF și RI);
4. Catalogarea publicațiilor-scopul catalogării publicațiilor, tipuri de cataloage, organizarea cataloagelor;
5. Realizarea fisei bibliografice a cărții- zonele ISBD(M), publicația(ISBD);
6. Clasificarea. Cotarea publicațiilor - scopul clasificării documentelor, clasificarea zecimală universală (clase, subclase, indici auxiliar), tabele de autori, semnul de autor;
7. Organizarea colecțiilor- organizarea bibliotecii, aranjarea cărților la raft;
8. Gestiunea bibliotecilor - predarea-primirea unei biblioteci școlare, inventarul bibliotecilor, proceduri si acte în contabilitate privind inventarierea colecțiilor bibliotecii școlare;
9. Eliminarea din gestiune a publicațiilor- casarea publicațiilor, proceduri de casare în biblioteca școlară;
10. Relații cu utilizatorii - regulamentul intern al bibliotecii școlare, serviciul de împrumut și sala de lectura, statistica de biblioteca, marketingul de biblioteca.

IV. CALENDARUL DE DESFĂȘURARE A CONCURSULUI PENTRU OCUPAREA POSTULUI VACANT – 1 NORMĂ BIBLIOTECAR (S I)
	Etapa de examen
	Data/ Perioada

	Publicarea anunțului
	27.08.2026

	Data limită pentru depunerea dosarelor de înscriere la secretariatul unităţii de învăţământ
	10.09.2026, ora 15:00

	Selecția dosarelor 
	11.09.2026

	Afişarea rezultatului în urma verificării dosarelor
	11.09.2026, ora 13:00

	Depunerea contestațiilor la proba de selecție a dosarelor
	11.09.2026, intervalul orar 13:00 – 15:00

	Afișarea rezultatelor după contestații
	14.09.2026, ora 13:00

	Desfăşurarea examenului – Proba scrisă                                                                     
	18.09.2026, ora 09:00

	Afişarea rezultatelor
	18.09.2026, ora 15:00

	Înregistrarea contestaţiilor şi transmiterea acestora comisiei de rezolvare a contestaţiilor;                 
	18.09.2026, intervalul orar 15:00 – 16:00

	Afișarea rezultatelor după contestații
	21.09.2026, ora 13:00

	Desfăşurarea examenului – Interviu                                                                     
	22.09.2026, ora 09:00

	Afişarea rezultatelor
	22.09.2026, ora 15:00

	Înregistrarea contestaţiilor şi transmiterea acestora comisiei de rezolvare a contestaţiilor;                 
	22.09.2026, intervalul orar 15.00 – 16.00

	Afișarea rezultatelor după contestații
	23.09.2026, ora 14:00

	Afişarea rezultatelor finale.                                           
	23.09.2026, ora 15:00






V. ALTE INFORMAȚII UTILE
Pentru probele concursului punctajele se stabilesc după cum urmează: 
· Selecția dosarelor de înscriere: admis /respins;
· pentru proba scrisă punctajul este de maximum 100 de puncte; (Sunt declarați admiși la proba scrisă candidații care au obținut minimum 50 de puncte.)
· pentru interviu punctajul este de maximum 100 de puncte; (Sunt declarați admiși la interviu candidații care au obținut minimum 50 de puncte.)
	Punctajele finale ale concursului, în ordine descrescătoare, vor fi înscrise într-un centralizator nominal în care se va menționa pentru fiecare candidat punctajul obținut la fiecare dintre probele concursului, după caz. 
	Candidații pot contesta numai propriile lucrări. Se consideră admis candidatul care a obținut cel mai mare punctaj dintre candidații care au concurat pentru același post, cu condiția ca aceștia să fi obținut punctajul minim necesar. La punctaje egale departajarea se face conform prevederilor art. 47, alin. (5) din H.G. 1336/2022. Candidatul declarat reușit se încadrează pe perioadă nedeterminată, începând cu data de 01.10.2026.
	
Candidații vor depune dosarele de participare la concurs, la secretariatul instituției, în termen de 10 zile lucrătoare de la publicarea anunțului pe portalul posturi.gov.ro, pe pagina de internet www.liceulnehoiu.ro și la sediul Liceului Teoretic „Nicolae Iorga” Nehoiu, în perioada 27.08.2026 - 10.09.2026, în intervalul orar 09:00 – 15:00. Relații suplimentare la sediul Liceului Teoretic „Nicolae Iorga” Nehoiu, str. Școlii, nr. 1, orașul Nehoiu județul Buzău, persoana de contact: Apostol Anca, secretar-șef, telefon fix/fax 0238504825.
	




De asemenea, dosarul de înscriere poate fi depus și prin intermediul poștei electronice, la adresa de email secretariatliceulnehoiu@gmail.com. În acest caz candidații au obligația de a se prezenta la secretarul comisiei de concurs cu documentele prevăzute la punctele 2 – 5, în original pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise.




DIRECTOR,

Prof. PERȚEA PETRONELA NATALIA

